
ΜΕΤΩΠΙΚΗ ΑΡΙΣΤΕΡΗ ΠΑΡΕΜΒΑΣΗ καθηγητών Πρέβεζας

1η Οκτώβρη ΑΠΕΡΓΟΥΜΕ  ΟΛΕΣ/ΟΙ στους δρόμους!

ΑΠΕΡΓΙΑΚΗ ΣΥΓΚΕΝΤΡΩΣΗ 10:30 ΣΤΟ ΠΑΛΙΟ ΚΤΕΛ
Όχι στον εργασιακό μεσαίωνα, το 13ωρο και το νέο πειθαρχικό

Αυξήσεις σε μισθούς - συντάξεις, δημόσια αγαθά και υπηρεσίες.

ΚΑΤΩ Η ΠΟΛΙΤΙΚΗ ΤΗΣ ΦΤΩΧΕΙΑΣ, ΤΟΥ ΠΟΛΕΜΟΥ, 

ΤΟΥ ΣΦΑΓΕΙΟΥ ΤΗΣ ΕΕ - ΝΑΤΟ, ΤΩΝ ΙΔΙΩΤΙΚΟΠΟΙΗΣΕΩΝ ΚΑΙ ΤΗΣ ΣΥΓΚΑΛΥΨΗΣ

Εργασιακός μεσαίωνας και επιχείρηση εκφασισμού. Η φτώχεια μας, τα κέρδη τους.
13ωρο! Όλη τη μέρα δουλειά με διακοπή 11 ωρών! Ο ιστορικός τροχός γυρνάει 150 χρόνια πίσω. Η κυβέρνηση της ΝΔ  υιοθετώντας και επιβάλλοντας με τον πιο ακραίο τρόπο τις κατευθύνσεις ΕΕ-ΟΟΣΑ για την εξαΰλωση των εργασιακών δικαιωμάτων στο όνομα της «ανταγωνιστικότητας» και της «ανάπτυξης», φέρνει ένα νόμο από το... σκοτεινό παρελθόν. Με την αγαστή συνεργασία των «δημοσιογραφικών» κλόουν και με μια ακροδεξιά και φαιδρή προπαγάνδα έρχεται να παρουσιάσει σαν «επιλογή» των εργαζόμενων την αύξηση του εργάσιμου χρόνου...  στα όρια της ανθρώπινης αντοχής.

Στόχος του νομοσχεδίου η ακραία αύξηση και η εξοντωτική ελαστικοποίηση του χρόνου εργασίας. Η δημιουργία συνθηκών όπου η εργατική δύναμη θα είναι φθηνότερη και διαθέσιμη όποτε θέλουν και όσες μέρες και ώρες θα μπορούν να την εκμεταλλευτούν οι εργοδότες.

Δίνει γροθιά στο 8ωρο! Με 13 ώρες την ημέρα σε έναν εργοδότη, με 4ήμερη εργασία για ένα έτος με απλήρωτη υπερωριακή συμπλήρωση των υπόλοιπων ωρών, με προσλήψεις fast track 2 ημερών μέσω κινητού, με αυξομείωση του χρόνου εργασίας μέσα σε μία εβδομάδα, με σπάσιμο των αδειών ανάλογα με τις ανάγκες των εργοδοτών, με δυνατότητα προσέλευσης μέχρι 2ώρες πριν ή μετά της ορισμένης ώρας ως καμουφλάζ για την ΕΡΓΑΝΗ, απαλλαγή εργοδοτών από ασφαλιστικές εισφορές σε υπερωρίες, σε υπερεργασία, σε νυχτερινή εργασία, πέρασμα του χρόνου προετοιμασίας έξω από το εργασιακό ωράριο.  
Αυτό το τεράστιο πισωγύρισμα στις εργασιακές σχέσεις  και το εργατικό δίκαιο που έχει την σφραγίδα της ΕΕ - της υποτιθέμενης  «δημοκρατίας και των ανθρωπίνων δικαιωμάτων» - και  του κεφαλαίου  γίνεται όχι μόνο με την ευθύνη της κυβέρνησης της ΝΔ αλλά και με την συμβολή όλων των κομμάτων που υπηρέτησαν και υπηρετούν την ίδια πολιτική των αιματοβαμμένων πλεονασμάτων, της άμεσης και έμμεσης φορολογίας, της ελαστικής εργασίας. 
Το 13ωρο και η ελαστική εργασία στον ιδιωτικό τομέα δεν αφήνουν στο απυρόβλητο τις εργασιακές σχέσεις στο δημόσιο και τους εκπαιδευτικούς. 

Η δυνατότητα επιβολής ανάθεσης  5ωρης υπερωρίας την εβδομάδα με το νόμο Κεραμέως του 4823/21, η ελαστική εργασία των 45.000 αναπληρωτών κάθε χρόνο, οι ωρομίσθιοι, οι τοπικές προσλήψεις μέσω των Διευθύνσεων Εκπαίδευσης, οι τρίμηνες συμβάσεις στην πανδημία, η επιμήκυνση του εργασιακού ωραρίου στα Ωνάσεια και το σπάσιμο του εργασιακού τους ωραρίου για την ανάθεση ομίλων παρά την δυνατότητα πλήρους κάλυψής του στο σχολείο, η ομηρία των νεοδιόριστων με τον εκβιασμό της αξιολόγησης, είναι οι προβολές της ελαστικοποίησης του αντεργατικού νομοσχεδίου στην εκπαίδευση. 
 Εργαζόμενοι χωρίς φωνή και δικαιώματα που θα προσλαμβάνονται και θα απολύονται με συνοπτικές διαδικασίες. Αυτή είναι η εργασιακή συνθήκη που επιδιώκουν να εγκαθιδρύσουν σε Ελλάδα και ΕΕ.

Πρόκειται για την ίδια ΕΕ που στηρίζει αταλάντευτα το σιωνιστικό κράτος και τα αναρίθμητα εγκλήματα που διαπράττει και στον τελευταίο γενοκτονικό πόλεμο. Πρόκειται για την ίδια κυβέρνηση της ΝΔ που έχει αναδειχθεί σε "στρατηγικό σύμμαχο" και θαυμαστή" του Ισραήλ. Του πιο πρόστυχου και αιματοβαμμένου σύγχρονου φασισμού. Που όπως δηλώνει ο Γεωργιάδης "θα ήθελε πολύ να του μοιάσει η Ελλάδα"!  Και για αυτό έχουν μετατρέψει την χώρα σε πελάτη της πολεμικής βιομηχανίας του Ισραήλ και επιχειρούν να φιμώσουν κάθε φωνή υπέρ του Παλαιστινιακού λαού. Αυτή είναι και η δημοκρατία τους. Θαυμαστές και συνεργάτες των σιωναζί.

Και επειδή ακριβώς σε συνθήκες ακρίβειας και φτώχειας επιχειρούν να επιβάλουν την διάλυση κάθε εργασιακού δικαιώματος και κατάκτησης, επειδή οδηγούν την δημόσια υγεία και παιδεία στην εμπορευματοποίηση και ιδιωτικοποίησή τους γι’ αυτό επιδιώκουν τη δημιουργία ενός σιδηρόφρακτου κράτους με ένταση της καταστολής και της τρομοκρατίας.

Πειθαρχικό δίκαιο από τα παλιά…

Από το παρελθόν έρχεται και το "νέο" πειθαρχικό των δημοσίων υπαλλήλων άμεσα συνδεδεμένο με την άρση της μονιμότητας. Με εξοντωτικές ποινές και με σαφή στόχο την συνδικαλιστική δράση και την καταστολή κάθε φωνής διαμαρτυρίας. Με την διεύρυνση των «παραπτωμάτων» που συνιστούν λόγο απόλυσης, την επαναφορά ακόμη και του μέτρου της «δυσμενούς μετάθεσης» η κυβέρνηση προσπαθεί να απλώσει ένα πέπλο τρομοκρατίας πάνω από το δημοσιοϋπαλληλικό κίνημα. Αυτό το πειθαρχικό «δίκαιο» για τους δημόσιους υπαλλήλους που εξομοιώνει την διαμαρτυρία με ποινικά αδικήματα, το φέρνει η κυβέρνηση των αναρίθμητων σκανδάλων, των υποκλοπών και των Τεμπών. Η κυβέρνηση του ΟΠΕΚΕΠΕ και της μαφιόζικης συγκάλυψης των εγκλημάτων της.

…και εμμονή στην αξιολόγηση με στόχο οι διώξεις και οι απειλές να γίνουν κανονικότητα.

Με σαφή τρόπο στο «νέο» πειθαρχικό περιγράφεται η καταστολή της αντίστασης στην αξιολόγηση. Η κυβέρνηση αντιμέτωπη με την αντίσταση που προβάλουν οι εκπαιδευτικοί στην πολιτική της κατηγοριοποίησης σχολείων και εκπαιδευτικών, της πειθάρχησης και της διάλυσης των εργασιακών σχέσεων καταφεύγει σε νέο κύμα απειλών και εκφοβισμού. Με το εκπαιδευτικό κίνημα να μετράει ήδη 2500 διώξεις για συμμετοχή στην ΑΑ από την αξιολόγηση αλλά και πολλές ακόμη φρονηματικές διώξεις κάθε είδους (Χοτζόγλου, Τουλγαρίδης, Λάζου, Στεφανίδου κ.ο.κ) ο νέος νόμος έρχεται να ορίσει την ποινή της απόλυσης για  "άρνηση της αξιολόγησης δύο συνεχών περιόδων". Αν και με βάση το σύνταγμα όπως είπε και η υφυπουργός δεν αφορά την συμμετοχή σε απεργία, ωστόσο πολλοί είναι οι καλοθελητές εντός και εκτός εκπαίδευσης που επιχειρούν να πνίξουν τους αγωνιζόμενους εκπαιδευτικούς στις απειλές.

Αξιολόγηση, εμπορευματοποίηση κατηγοριοποίηση και ένταση των ταξικών φραγμών στο σχολείο
Η αξιολόγηση αποτελεί μια βαθιά αντιδραστική τομή που  αποτελεί προϋπόθεση για την επιβολή του συνόλου της πολιτικής διάλυσης του δημόσιου σχολείου. Την ίδια στιγμή η κυβέρνηση προωθεί την κατηγοριοποίηση και ιδιωτικοποίηση της δημόσιας εκπαίδευσης και τελικά την δημιουργία σχολείων πολλών ταχυτήτων. Τράπεζα θεμάτων, ΕΒΕ, ιδιωτικά πανεπιστήμια και Επαγγελματικές Ακαδημίες, νόμος για Επαγγελματική Εκπαίδευση, Ωνάσεια και ο κατάλογος δεν έχει τέλος. Στόχος η γνώση για τους λίγους και η... κατάρτιση για τους πολλούς. Τα πάντα πληρωμένα από την τσέπη του λαού και πάντα προς όφελος των ιδιωτών.

Όλα αυτά σε μια περίοδο που στην Ευρώπη στήνονται οι πολεμικές οικονομίες, καταπίνοντας προϋπολογισμούς, δικαιώματα και μαζί την δημόσια υγεία, παιδεία πρόνοια και κάθε κοινωνική παροχή. Με την κυβέρνηση της ΝΔ να πρωτοστατεί σε εξοπλισμούς και στην εμπλοκή στους πολέμους και τους σχεδιασμούς του ΝΑΤΟ και της ΕΕ  με την υποστήριξη του συστημικού κοινοβουλευτικού μπλοκ  που συμπλέει με αυτούς.
Συναδέλφισσες /οι. 

Η πολύ επικίνδυνη κατάσταση που διαμορφώνεται μπορεί να απαντηθεί με την συσπείρωση στα σωματεία και τους αγώνες μας. Το μισθολόγιο της φτώχειας, η απώλεια της δημόσιας υγείας, το σχολείο της αγοράς και ο σκυμμένος και υποταγμένος δάσκαλος δεν μπορεί και δεν πρέπει να είναι το μέλλον μας.

Κόντρα στις επιδιώξεις της συνδικαλιστικής γραφειοκρατίας και του ρεφορμισμού να μετατρέψουμε την απεργία της 1ης Οκτώβρη σε ένα μεγάλο στέρεο βήμα για τον αναγκαίο ανυποχώρητο απεργιακό αγώνα μέχρι την νίκη!

1η Οκτώβρη κλείνουμε τα σχολεία. Όλοι και όλες στους δρόμους!
- Για να μην περάσει το 13ωρο και το νέο αντεργατικό νομοσχέδιο. 

- Για σταθερή μόνιμη εργασία. Μαζικοί μόνιμοι διορισμοί για κάλυψη όλων των κενών και τη μονιμοποίηση όλων των αναπληρωτών αποκλειστικά με πτυχίο και προϋπηρεσία. Κατάργηση του νόμου για το προσοντολόγιο.  
- Για πραγματικές αυξήσεις  (1200 κατώτατος- επιστροφή 13ου, 14ου μισθών συντάξεων). 
- Για να παρθούν τώρα πίσω όλες οι διώξεις και το «νέο» Πειθαρχικό- Όχι στην αξιολόγηση
  - Μονιμοποίηση όλων των νεοδιόριστων τώρα. 

- Για την υπεράσπιση των δημοσίων αγαθών κόντρα στο ξεπούλημα και τις ιδιωτικοποιήσεις. Υγεία παιδεία, ρεύμα, νερό , μεταφορές δεν είναι εμπορεύματα ανήκουν στο λαό. 
- Για να επιβάλουμε την δικαιοσύνη που απαιτούν οι νεκροί των Τεμπών και όλων των εγκλημάτων της πολιτικής τους.
- Καμία συνεργασία και στήριξη της Ελλάδας στο φασιστικό κράτος του Ισραήλ και την γενοκτονία του αδούλωτου Παλαιστινιακού λαού. Νίκη στην παλαιστινιακή αντίσταση για Λευτεριά στη Παλαιστίνη
Για την ανατροπή της βάρβαρης πολιτικής  κυβέρνησης -ΕΕ-ΟΟΣΑ
  � ΑΓΩΝΙΣΤΙΚΕΣ ΠΑΡΕΜΒΑΣΕΙΣ ΣΥΣΠΕΙΡΩΣΕΙΣ ΚΙΝΗΣΕΙΣ  ΔΕ








